গত ১ নবেম্বর থেকে প্রধানমন্ত্রীর সঙ্গে রাজনৈতিক দলের জোটগুলোর গুরুত্বপূর্ণ সংলাপের মধ্যেই নির্বাচন কমিশনও বিভিন্ন রাজনৈতিক দল ও জোটের সঙ্গে বৈঠক করে। বেশিরভাগ রাজনৈতিক দল ও জোট বৃহস্পতিবার তফসিল ঘোষণার পক্ষে সমর্থন দেয়। তফসিল ঘোষণার আগে নির্বাচন কমিশন সকালে বৈঠক করে বিস্তারিত সময়সূচী চূড়ান্ত করে। সংবিধান অনুযায়ী ২০১৯ সালের ২৮ জানুয়ারির মধ্যে একাদশ সংসদ নির্বাচন অনুষ্ঠানের বাধ্যবাধকতা রয়েছে। প্রধান নির্বাচন কমিশনার তফসিল ঘোষণার পর শুক্রবার থেকে আওয়ামী লীগের মনোনয়নপত্র বিক্রি শুরু হয়েছে। এর ভেতর দিয়ে দেশে নির্বাচনের আনুষ্ঠানিকতাও শুরু হয়ে গেল।